CELEX: 32014R0550
Language: sl
Date: 2014-05-20 00:00:00
Title: Izvedbena uredba Komisije (EU) št. 550/2014 z dne 20. maja 2014 o uvrstitvi določenega blaga v kombinirano nomenklaturo

23.5.2014   
            
            
               SL
            
            
               Uradni list Evropske unije
            
            
               L 155/15
            
         IZVEDBENA UREDBA KOMISIJE (EU) št. 550/2014
   z dne 20. maja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. maja 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava (t. i. „detektor plamena“), ki jo sestavljajo pasivna infrardeča in ultravijolična tipala, optični filter, enota za ocenjevanje, trije izhodni releji (rele za požarni alarm, rele za napako in pomožni rele) in tri barvne svetleče diode za prikaz statusa (za označevanje običajnega delovanja, požara in napake) v cilindričnem ohišju s premerom približno 12 cm in dolžino približno 25 cm. Naprava deluje v območju napetosti od 18 do 30 V DC.
                  Naprava je sestavni del protipožarnega alarmnega sistema. Tipala hkrati odkrivajo infrardeče in ultravijolično sevanje, ki ju oddaja ogenj. Če zaznano sevanje preseže določen prag, naprava prek releja za požarni alarm pošlje električni signal protipožarni alarmni napravi. Protipožarna alarmna naprava izdelku ni priložena.
               
               
                  8536 50 19
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8536, 8536 50 in 8536 50 19.
                  Uvrstitev kot električni aparat za zvočno ali vizualno signalizacijo pod tarifno številko 8531 je izključena, saj naprava nima vgrajenega lastnega alarma (glej tudi pojasnjevalne opombe harmoniziranega sistema (HS) k tarifni številki 8531, tretji odstavek, skupina H).
                  Uvrstitev pod tarifno številko 8537 kot aparat, opremljen z dvema ali več aparati s tarifno številko 8535 ali 8536, je prav tako izključena, saj je naprava opremljena le z istovrstnim aparatom (trije releji) s tarifno številko 8536 (glej tudi pojasnjevalne opombe HS k tarifni številki 8537, izključitev (b)).
                  Naprava zazna le, da je raven sevanja, ki ga oddaja ogenj, nad določenim pragom, in ne prikaže natančne vrednosti. Zaznavanje sprememb sevanja ni enako merjenju ali kontroliranju toplote. Uvrstitev pod tarifno številko 9027 kot instrument ali aparat za merjenje ali kontroliranje toplote je torej prav tako izključena.
                  Naprava ima funkcijo avtomatskega stikala, zato se uvrsti pod oznako KN 8536 50 19 kot druga stikala za napetost do vključno 60 V.